BOSNA I HERCEGOVINA

REPUBLIKA SRPSKA 
OSNOVNI SUD U BIJELJINI 
Broj : 80 0 I 111497 21 Kom 2 
Bijeljina, 07.02.2024. godine 

Osnovni sud u Bijeljini, sudija Dijana Stevanović, u pravnoj stvari tražioca izvršenja  a.d. Komunalac Bijeljina, protiv izvršenika Radovana Simića, iz Modrana br. 367 Janja, radi naplate novčanog potraživanja, dana 07.02.2024. godine, donio je sljedeći:

Z A K L J U Č A K  

O  P R O D A J I  P O K R E T N I H  S T V A R I 

N E P O S R E D N O M  P O G O D B O M

            Određuje se drugo ročište neposrednom pogodbom, za prodaju sljedećih pokretnih stvari izvršenika:

1.Auto dizalica za teretna vozila bez oznake proizvođača................................ 200,00 KM

2.Električni brus zelene boje bez oznake proizvođača sa dva tocira...................70,00 KM

3.Mala brusilica zelene boje bez oznake proizvođača..........................................50,00 KM

4. Mala brusilica crvene boje bez oznake proizvođača........................................50,00 KM

5. Mala brusilica zelene boje Villager....................................................................50,00 KM

6. Aku bušilica ,,Bosch“ zelene boje.......................................................................50,00 KM


Prikupljanje ponuda vršiće se u zgradi Osnovnog suda u Bijeljini dana 11.03.2024. godine, kancelarija br. 2A, dok će se otvaranje ponuda izvršiti dana 13.03.2022. godine u 08,00 časova, kancelarija br. 2A. Zainteresirani kupci ponude mogu stavljati pismenim ili usmenim putem, izjavom datom na zapisnik pred sudskim izvršiocem.

Popisane pokretne stvari ostavljene su na čuvanje izvršeniku i mogu se razgledati u prisustvu sudskog izvršioca, po pismenom zahtjevu zainteresovanog ponuđača u roku određenom za prikupljanje ponuda, uz obvezu uplate odgovarajućeg predujma. Izvršeniku je zabranjeno svako raspolaganje zaplijenjenim pokretnim stvarima, bez naloga suda.


Ročište neposrednom pogodbom održaće se pred sudskim izvršiocem ovog suda, s jedne strane i kupca s druge strane. Sudski izvršilac pokretne stvari prodaje u ime i za račun izvršenika. Tražilac se izvršenja može prijaviti kao kupac ili može naći kupca za kupovinu zaplijenjenih stvari. Kupljene pokretne stvari kupac kupuje uz klauzulu viđeno - kupljeno. Prodavac ne odgovara za nedostatke na stvari, niti za ispravno funkcioniranje istih.


O rezultatima uspješno provedene prodaje stranke i drugi učesnici u postupku, biće obaviješteni putem oglasne table suda, WEB stranice Osnovnog suda u Bijeljini – oglasna tabla suda, a mogu se informisati pozivom na br. 055 224 910, lokal 114., Služba sudskih izvršilaca, narednog radnog dana nakon proteka roka određenog za otvaranje prispjelih ponuda.

Na prvom ročištu neposrednom pogodbom, zaplijenjena pokretna stvar ne može se prodati ispod 1/3 utvrđene vrijednosti.

Ukoliko ima više kupaca, ponuđač s najvećom ponudom obavezan je odmah uplatiti kupoprodajnu cijenu za kupljenu pokretnu stvar. Ukoliko najpovoljni ponuđač ne uplati kupoprodajnu cijenu po pozivu suda, drugi najpovoljni ponuđač biće proglašen kupcem i platiće onu cijenu koju je ponudio i tako redom. U slučaju da niti jedan od ponuđača ne uplati cijenu po pozivu suda, sud će na zahtjev jedne od stranaka oglasiti da prvo ročište nije uspjelo. Rješenje o dosudi sud će donijeti odmah po uplati kupoprodajne cijene, a najkasnije u roku od 5 ( pet ) dana od izvršene uplate. Sve poreze i takse u vezi sa prodajom snosi kupac.

Donošenjem i uručenjem rješenja o dosudi, smatraće će se da je kupcu predata isprava kojom se stvar može preuzeti od izvršenika ( treće osobe ili sudskog depoa ). Ukoliko izvršenik ne izvrši dobrovoljnu predaju kupljenih pokretni stvari, iste će na zahtjev kupca uz posredovanje suda biti izuzete od izvršenika i predate kupcu. Kupac je dužan obavijestiti sud, da mu izvršenik na njegov zahtjev nije izvršio dobrovoljnu predaju kupljenih pokretni stvari. Sud je dužan osigurati predaju stvari kupcu u roku od 5 ( pet ) dana od dana kada je postupajući sudija u sudski spis zaprimio podnesak kojim se zahtijeva predaja dosuđenih pokretni stvari posredstvom Suda.

Ovaj zaključak objaviće se na sudskoj oglasnoj tabli i WEB stranici suda. Stranka može o svom trošku objaviti Zaključak o prodaji u sredstvima javnog informisanja ili na drugi odgovarajući način.

Sud će obustaviti izvršenje određeno zapljenom, procjenom i prodajom pokretnih stvari ukoliko se pokretne stvari ne uspiju prodati na drugom ročištu neposrednom pogodbom.
Pouka o pravnom lijeku: 

Protiv ovog zaključka nije dozvoljen pravni lijek.         

                                                                                                                   
S u d i j a

Dijana Stevanović

